《奉礼歌》
宋代·佚名

苍苍天色是还非。视下应疑。亦若斯。统元气，覆无私。四时寒暑推移。物蕃滋。造化有谁知。严大报，反本始，礼重祀神祈。律管灰吹。黄宫动，阳来复，景长时。车陈法驾，仗列黄麾。帝心祗。紫霄霁，霜华薄，星烂明垂。祥烟起，纷敷浮衮冕，六变笙镛迭奏，一诚币玉交持。宫漏声迟。千官显相多仪。百神嬉。风马云车，来止来绥。诞降纯禧。受神策、万年无极，歌颂昊天，成命周诗。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。